Rikunarita-ORG/Wikinium huggingface dataset:
# Flecheninhalt

| Physikalischi Grössi |
| --- |
| Name | **Flecheninhalt Oberflechi Querschnittsflechi** |
| Formelzeiche vo dr Grössi | *A, S, Q* |
| Abgleitet vo | Lengi |
|

| Grössen- und Eiheite- system | Eiheit | Dimension |
| --- | --- | --- |
| SI | Quadratmeter (m2) | L2 |
| CGS | Quadratzentimeter (cm2) | L2 |
| Planck | Plank-Flechi | ħ·G·c-3 |
| Anglo- amerikanisch | sq.in., sq.ft., sq.yd., sq.mi., … | L2 |

 |
| *Lueg au:* Oberflechi, Querschnitt, Querschnittsflechi |

Dr **Flecheninhalt** isch in dr Geometrii e Mass für d Grössi von ere Flechi. E **Flechi** isch e zweidimensionale, also flache Gegestand (Figur/Objekt ohni Ruuminhalt), wo ebe oder krümmt cha si. Si cha e dreidimensionale Körper begränze, aber nit fülle. Dr Flecheninhalt wird hüfig churz Flechi gnennt, was aber noch dr mathematische Terminologii falsch isch. Zum dr Flecheninhalt aazgee, wird e Reihje vo Flechemäss bruucht. S Formelzeiche, wo in dr Mathematik und dr Physik üeblig isch, WIKINIUM\_MATH\_PH\_0 leitet sich vom latiinische *area* (= Grundflechi) ab.

## Flecheninhalt vo verschiidnige ebene geometrische Figure

| Figur/Objekt | Bezeichnige | Flecheninhalt WIKINIUM\_MATH\_PH\_2  |
| --- | --- | --- |
| Quadrat | Sitelengi WIKINIUM\_MATH\_PH\_4  |  WIKINIUM\_MATH\_PH\_6  |
| Rächtegg | Sitelengene WIKINIUM\_MATH\_PH\_8  |  WIKINIUM\_MATH\_PH\_10  |
| Dreiegg | Grundsite WIKINIUM\_MATH\_PH\_12 , Höchi WIKINIUM\_MATH\_PH\_14 , rächtwinklig zu WIKINIUM\_MATH\_PH\_16  |  WIKINIUM\_MATH\_PH\_18  |
| Trapez | Site, wo zunenander parallel si, WIKINIUM\_MATH\_PH\_20 , Höchi WIKINIUM\_MATH\_PH\_22 , rächtwinklig zu WIKINIUM\_MATH\_PH\_24 und WIKINIUM\_MATH\_PH\_26  |  WIKINIUM\_MATH\_PH\_28  |
| Raute | Diagonale WIKINIUM\_MATH\_PH\_30  |  WIKINIUM\_MATH\_PH\_32  |
| Parallelogramm | Sitelengi WIKINIUM\_MATH\_PH\_34 , Höchi WIKINIUM\_MATH\_PH\_36 , rächtwinklig zu WIKINIUM\_MATH\_PH\_38  |  WIKINIUM\_MATH\_PH\_40  |
| Kreis | Radius WIKINIUM\_MATH\_PH\_42  |  WIKINIUM\_MATH\_PH\_44  |
| regulärs Sächsegg | Sitelengi WIKINIUM\_MATH\_PH\_46  |  WIKINIUM\_MATH\_PH\_48  |

D Bestimmig vo unregelmässige Flechene macht mä mit dr Planimetrii.

D Flechi under ere Kurve *y=f(x)* berächnet mä mit Hilf vo dr Integralrächnig.

## Berächnig vom Flecheninhalt im Ruum

* Us ebene Deilflechene zsämmegsetzti Fleche (z. B. Oberfleche vo Polyeder) cha mä us de Flechene oobe nooch zsämmesetze und denn wie in dr Ebeni behandle.
* Oberflechi vo dr Chugle mit em Radius WIKINIUM\_MATH\_PH\_50 : WIKINIUM\_MATH\_PH\_52
* Für anderi krümmti Flechene, wo mä mit differenzierbare Funktione cha beschriibe, cha mä dr Flecheninhalt mit de Mittel vo dr Elementare Differentialgeometrii berächne.

## Weblingg

* Umrächnig: Runds Kabel, Droht und Leitig - Durchmässer in Kreis-Querschnitt und Querschnitt in Durchmässer
# 20. Augschte

|  |
| --- |
| Historischi Johresdäg
Juli · **August** · September |
|

|  |  |  |  |  |  |  |
| --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 | 31 |

 |

Dr **20. Augschte** isch dr 232. Dag vum Gregorianische Kalender (dr 233. in Schaltjohr), dodermit blybe no 133 Däg bis zum Änd vum Johr.

## Was isch bassiert?

Bernhard vu Clairvaux
Peter Ochs
* 0636: In dr Schlacht am Jarmuk siige d Araber iber d Byzantiner. No däre Schlacht chunnt di islamisch Expansioon in Schwung.
* 0655: In dr Seeschlacht vu Phoinix siige di arabisch iber di byzantisch Flotte.
* 1191: 2.700 muslimischi Gfangeni vu dr eroberete Stadt Akkon wäre vum Chryzfahrerheer vum Dritte Chryzzug unter em Richard Löwenherz umbrocht.
* 1619: Dr atlantisch Sklavehandel chunnt uf dr Nordamerika. Di eerschte 20 schwarze Sklave wäre uf eme niderländische Schiff uf Jamestown (Virginia) verschlaipft.
* 1851: Uruffierig vu dr romantische Oper *Aurelia, Herzogin von Bulgarien* vum Conradin Kreutzer z Kassel.
* 1977: Di amerikanisch Ruumsonde *Voyager 2* startet uf dr Wäg zue dr Planete Jupiter, Saturn, Uranus un Neptun.
* 1991: Eschtland wird unabhängig vu dr Sowjetunion.

## Uf d Wält chuu

* 1920: Hermann Heidegger, dytsche Hischtoriker
* 1937: Georg Thoma, dytsche Skispringer
* 1948: Bernhard Russi, Schwyzer Skirännfahrer
* 1968: Michèle Minelli, Schwyzer Schriftstelleri un Draibuechautori

## Gstorbe

* 0984: Johannes XIV., Papscht
* 1153: Bernhard vu Clairvaux, mittelalterlig Abt, Chryzzugsbrediger un Mystiker
* 1823: Pius VII., Papscht
* 1823: Friedrich Arnold Brockhaus, dytsche Verleger un Rusgeber vum *Conversations-Lexicon*, dr spetere Brockhaus-Enzyklopädi
* 1914: Pius X., Papscht
* 1959: Alfred Kubin, eschtrychische Grafiker un Schriftsteller
* 1959: Patrick Lo Giudice, italienisch-schwyzerische Chinschtler
* 1978: Walter Füsslin, dytsche Psychiater un Dialäktdichter
* 1995: Hugo Pratt italienische Comicautor
* 2015: Egon Bahr, dytsche Bolitiker

## Weblink

 **Commons: 20. Augschte** – Sammlig vo Multimediadateie